



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

            DE DISCIPLINĂ ŞI IMUNITĂŢI
	
	               Bucureşti, 23 martie 2016
                  Nr. Plx. 65/2016


A V I Z 

referitor la propunerea legislativă pentru modificarea Legii 500/2004 privind folosirea limbii române în locuri, relații și instituții publice
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru modificarea Legii 500/2004 privind folosirea limbii române în locuri, relații și instituții publice, trimisă cu adresa nr. Plx. 65 din 9 martie 2016, înregistrată la Comisia juridică, de disciplină şi imunităţi cu nr.4c-11/268 din 10 martie 2016.

Senatul, în calitate de primă Cameră sesizată, a respins propunerea legislativă în şedinţa din 1 martie 2016.
Conform dispoziţiilor art.75 alin.(1) și (3) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă are ca obiect de reglementare abrogarea lit. f) și g). ale art.5 din Legea nr. 500/2004 privind folosirea limbii române în locuri, relații și instituții publice. 
În şedinţa din data de 23 martie 2016, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.1028 din 1 octombrie 2015.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative.
În raport de obiectul şi conţinutul reglementării, propunerea legislativă face parte din categoria legilor ordinare.
PREŞEDINTE,                          
                                SECRETAR,

      Bogdan Liviu CIUCĂ



    Sorin Constantin STRAGEA
Consilier parlamentar, Andreea Sârbu

